Malstrøm (antologi)

Malstrøm er en antologi med norske science fictionnoveller som var bidrag i Lanterne-seriens konkurranse i 1971.  Juryen besto av Jon Bing, Tor Åge Bringsværd og Sigmund Hoftun. Malstrøm var den første science fiction antologien med norske forfattere. Antologien ble utgitt som nummer 165 av Lanterne-bøkene under vignetten Lanterne science fiction av Gyldendal Norsk Forlag i 1972. Den inneholder blant annet første publikasjon av Jon Michelet i bokform og tidlige møter med forfatterne Dag Ove Johansen, Reidar Jensen og Ingar Knudtsen - samt Tor Edvin Dahl som allerede hadde noen bøker på samvittigheten. Foruten novellene, inneholder boka en bibliografi over science fiction av norske forfattere 1719–1971 ved Ola Strøm. Peter Haars har laget omslaget.


== Omtale ==
Da boken kom skrev Nils Nordberg i VG:

"Malstrøm" er en antologi, kremen av det som kom inn etter en innbydelse fra forlaget til norske s-f-forfattere. 

...En vanlig populær misforståelse er at s-f handler om fremtiden. Som all annen litteratur er den samtidig, den handler om problemer og fenomenener i den tid vi lever i. En historie kan være datert 2072, men den vil nesten alltid ta utgangspunkt i prosesser som vi allerede nå kan iaktta. Dette er lett å merke i "Malstrøm", de fleste historiene der er uttrykk for den skepsis og uro forfatterne føler overfor det som skjer med oss og vår verden i dag. 

...Spesiell honnør fortjener Ola Strøms verdifulle bibliografi over norsk science fiction, den omfater to århundrer og seksten sider, og med sitt lange forfattergalleri som strekker seg fra Wergeland til Wesenlund skulle den avlive påstanden om at s-f er noe nytt her på berget. Skulle jeg ha noen innvending til listen måtte det være at jeg ville tatt med flere av Øvre Richter Frichs romaner.


== Innhold ==
Forord ved Sigmund Hoftun
Gunnar Bæra: Deportasjonen
Tor Edvin Dahl: Om kjønnsliv, barn, vesener fra diverse planeter og solsystemer samt en god del andre ting det kan være fornuftig å vite noe om
Cato N. Lindberg: De anima
Per G. Olsen: Kasus
Audun Briseid: Virkelighetsfortolkning nr. 12 og 35
Hilde Stoltz: A special morning
Reidar Jensen: Forsidepiker smiler aldri to ganger
Dag Ove Johansen: År 33 e. TV
Per G. Olsen og Roar Ringdahl: Et fengslende program
Steinar Jakobsen: Kongeriget Norge er et frit, selvstendigt, udeleligt og uafhængigt Rige
Jon Michelet: Spermasettene
Sigmund Doksum: Fremtidsvisjoner på Helsfyr-bussen. Nummer en
Audun Briseid: En historie om vold, fortalt til folk som vil ha fred
Dag Ove Johansen: Vietnam-krigen betraktet som en seilas i motvind
Sigmund Doksum: Alternative dødsmåter. Nummer en: Ved stranden. Nummer tre: Den perfekte brunfarge
Oddvar Foss: Saboto-krig
Hallstein Moan: Jakt
Terje Hoel: Den siste revolusjon
Knut Bjørgen: Kjærlighet gjør...
Per G. Olsen: Snø
Trond Botnen: Møtet
Likhetstegn. Etterord ved Bing & Bringsværd.
Om forfatterne
Science fiction av norske forfattere (1719-1971). En bibliografi ved Ola Strøm.


== Utgivelsesdetaljer ==
1972, Gyldendal Norsk Forlag, ISBN 8205008647


== Se også ==
Andre antologier av norsk science fiction og fantasy:

Nazar 4: Dragsug (Gyldendal Norsk Forlag 1977)
Siste reis (Bok og Magasinforlaget 1983)
Asterveg (Bok og Magasinforlaget 1989)
Evigskogen (Bok og Magasinforlaget 1990)


== Referanser ==